Document ID: 32007R0923

UREDBA KOMISIJE (ES) št. 923/2007
z dne 1. avgusta 2007
o spremembi Uredbe (ES) št. 1623/2000 glede nekaterih rokov za destilacijo stranskih proizvodov pri proizvodnji vina
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 33 Uredbe,
ob upoštevanju naslednjega:
(1)
Členi 45, 59 in 61 Uredbe Komisije (ES) št. 1623/2000 z dne 25. julija 2000 o določitvi podrobnih izvedbenih pravil za Uredbo (ES) št. 1493/1999 o skupni ureditvi trga za vino ob upoštevanju tržnih mehanizmov (2) določajo nekatere roke za destilacijo stranskih proizvodov pri proizvodnji vina. Glede na to, da v nekaterih državah članicah obstaja malo destilarn, imajo te države članice praktične težave z zaključitvijo destilacije v predvidenih rokih. Navedene roke je zato treba podaljšati.
(2)
Ker je v skladu z veljavno zakonodajo rok za dostavo stranskih proizvodov v destilarne za tekoče vinsko leto 15. julij, je treba določiti, da se ta uredba uporablja od 15. julija 2007.
(3)
Ukrepi, predvideni s to uredbo, so v skladu z mnenjem Upravljanega odbora za vino -
SPREJELA NASLEDNJO UREDBO:
Člen 1
Uredba (ES) št. 1623/2000 se spremeni:
1.
Četrti pododstavek člena 45(1) se nadomesti z naslednjim:
„Z odstopanjem od prvega pododstavka se za vinska leta 2004/2005, 2005/2006 in 2006/2007 rok, določen v prvem pododstavku, podaljša do 31. avgusta naslednjega vinskega leta.“
2.
V členu 59 se tretji odstavek nadomesti z naslednjim:
„Z odstopanjem od prvega odstavka se za vinska leta 2004/2005, 2005/2006 in 2006/2007 rok iz navedenega odstavka podaljša do 15. septembra naslednjega vinskega leta.“
3.
Drugi pododstavek člena 61(3) se nadomesti z naslednjim:
„Vendar pa se za vinska leta 2004/2005, 2005/2006 in 2006/2007 rok iz prvega pododstavka podaljša do 15. septembra naslednjega vinskega leta.“
Člen 2
Ta uredba začne veljati na dan objave v Uradnem listu Evropske unije.
Ta uredba se uporablja od 15. julija 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. avgusta 2007

Labels: 3
17
6